open-index/open-wikipedia-markdown huggingface dataset:
Kannas

**Kannas** () ir pilsēta Piejūras Alpu departamentā, Provansas-Alpu-Azūras krasta reģionā, Francijas dienvidaustrumos. Pilsētā 2019. gadā dzīvoja 74 545 iedzīvotāji. Kannas ir vislabāk pazīstamas kā viena no pasaulē slavenākajiem un ievērojamākajiem kinofestivāliem Kannu kinofestivāla norises vieta. Tāpat tā ir slavena ar dažādajiem luksusa klases veikaliem, restorāniem un viesnīcām.

2. gadsimtā p.m.ē. Kannu pašreizējā atrašanās vietā tika dibināta apdzīvota vieta ar nosaukumu *Aegitna*. Vēsturnieki nav pārliecināti par šī nosaukuma nozīmi. Kannu apkārtnē bija zvejnieku apmetne.
## Sadraudzības pilsētas
Kannu sadraudzības pilsētas ir :
*  Akapulko, Meksika
*  Beverlihilsa, ASV
*  Kensingtona un Čelsi, Lielbritānija
*  Šidzuoka, Japāna

## Atsauces

## Ārējās saites

* Mājaslapa
Leonīds Leimanis

**Leonīds Leimanis** (dzimis , miris ) bija latviešu kinorežisors. 1965. gadā saņēmis Latvijas PSR Tautas skatuves mākslinieka goda nosaukumu.

## Dzīvesgājums
Leonīds Leimanis dzimis , Rīgā, ierēdņa Jāņa Leimaņa ģimenē, kurš jaunībā spēlēja Pēterburgas teātros. Beidzis Tautas augstskolas dramatisko studiju (1930), bija Strādnieku teātra (1927—1934) aktieris. 

«Visu savu jaunību viņš strādāja Strādnieku teātrī. Pēc Ulmaņa apvērsuma, kad tētis atnācis uz teātri, viss bijis izdemolēts, izmests ārā. Tur spēlēja tādi aktieri kā Lūcija Baumane, Nikolajs Mūrnieks, Luijs Šmits un citi. Dailes teātrī no likvidētā Strādnieku teātra paņēma Edgaru Zīli, Luiju Šmitu un Leonīdu Leimani. Lai arī tēvs bija Dailes teātra direktors, Komunistiskajā partijā viņš neiestājās,» klāstīja kinorežisora meita Ludmila. 

Bija Dailes teātra aktieris (1934—1940). 

Līdztekus kopš 1933. gada bija kinostudijas "Latviešu skaņu filma" aktieris un režisors, kultūrfilmu operators. Uzņēma pasūtījuma filmas par sportu un medicīnu, bija režisora A. Rusteiķa asistents pirmajā latviešu pilnmetrāžas skaņu filmā "Daugava” (1934), kurā tēloja vienu no galvenajām lomām — rakstnieku Vilni.

Pēc Latvijas okupācijas strādāja par Dailes teātra direktoru (1940—1941).  Vācu okupācijas laikā slēpās Lielvārdē, mājā, kuru cēla viņas sievas Elvīras māte Līna. Elvīrai Lielvārdē bija klasesbiedri, vietējie šucmaņi, viņu pazina. Tur 1941. gada 15. septembrī dzimusi Leimaņu meita Ludmila. 

Pēc gada pāris pārcēlās uz Rīgu, kur Leonīds izveidoja un vadīja Rīgas pagrīdes antifašistisko organizāciju "Сīņа".

Kad Sarkanā armija atkal ieņēma Rīgu, Leimani atjaunoja Dailes teātra direktora amatā (1944—1946), vēlāk viņš bija Rīgas Kinostudijas mākslinieciskās daļas vadītājs (1946—1948) un viens no vadošajiem kinostudijas režisoriem (no 1947).

Kopā ar režisoru Pāvelu Armandu uzņēma filmu "Salna pavasarī" (1955), bija filmu „Nauris” (1957) un „Šķēps un roze” (1959) režisors un scenārija autors. Vēlāk uzņēma filmas „Kapteinis Nulle” (1964), „Purva bridējs” (1966) un „Pie bagātās kundzes” (1969).

Miris 1974. gada 6. jūlijā Rīgā, viņa izvadīšana iemūžināta kinožurnāla "Padomju Latvija" 1974. gada 20. numurā (operatori Vadims Mass un Juris Podnieks).

## Ģimene
Precējies ar aktrisi Elvīru Leimani, dzīvojis Lielvārdē, kur dzimusi viņa meita aktrise Ludmila Leimane-Vītoliņa. Dēls Gundars spēlēja Matīsiņu viņa režisētajā epizodē  kinofilmā „Salna pavasarī”. No pirmās laulības viņam bija vecākā meita un vēl divi bērni ārpus laulības.

Savu meitu aktrisi Ludmilu Leimani kinorežisors Leonīds Leimanis aicināja provēs filmai Šķēps un roze, bet toreiz bija nerakstīts likums, ka režisori savas sievas un bērnus neuzņēma lielās lomās. Ludmila šajā filmā edzama tikai epizodiskā lomā. «Tētis ir uzņēmis maz filmu — tikai piecas, jo viņam ārkārtīgi smagi šīs filmas nāca. Viņš katru kadru zīmēja. Leonīds bija ļoti talantīgs cilvēks, bet savrups,» — stāstīja Ludmila. 

## Apbalvojumi
* 1947 — Latvijas PSR Nopelniem bagātais skatuves mākslinieks
* 1965 — Latvijas PSR Tautas skatuves mākslinieks

## Filmogrāfija

## Atsauces

## Ārējās saites
* Leonīds Leimanis filmas.lv
RBMK

**RBMK** (no  — lielas jaudas kanālu tipa reaktors) ir PSRS izstrādātu un būvētu kodolreaktoru veids. RBMK ir heterogēnie kanālu tipa lēno neitronu urāna-grafīta reaktori (grafīts kā neitronu palēninātājs, ūdens kā dzesētājs). RBMK ir tā saucamie verdošā tipa reaktori, jo to primārais siltumnesējs ir verdošs ūdens (reaktors izstrādā piesātinātu tvaiku ar 70 atmosfēru spiedienu).

## AES ar RBMK reaktoriem
Leģenda:
:

## Atsauces
Rubeņi (nozīmju atdalīšana)

**Rubeņi** var būt:
* Rubeņi — putnu ģints
* Rubeņi — apdzīvota vieta Bērzkalnes pagastā
* Rubeņi — apdzīvota vieta Līvbērzes pagastā
* Rubeņi — apdzīvota vieta Preiļu pagastā
* Rubeņi — apdzīvota vieta Rubenes pagastā
* Rubeņi — apdzīvota vieta Variešu pagastā
* Rubeņi -- apdzīvota vieta Rožupes pagastā

## Skatīt arī
* Rubene
Rubeņi (Rubenes pagasts)

**Rubeņi** (arī **Rubini** (izloksnē), agrāk **Rubene**) ir apdzīvota vieta Jēkabpils novada Rubenes pagastā, pagasta centrs. Izvietojusies pie autoceļa P72 53 km no novada centra Jēkabpils un 183 km no Rīgas.

Rubeņos atrodas pagasta pārvalde, pamatskola, kultūras nams, bibliotēka, katoļu baznīca.

## Vēsture
thumb|left|Rubeņu muiža (ap 1918)
Apdzīvotā vieta izveidojusies pie bijušās Rubines (Rubeņu) muižas (*Rubinen*). 1933. gadā Rubenei piešķīra biezi apdzīvotas vietas (ciema) statusu. 

## Iedzīvotāju skaita izmaiņas
Esošajās robežās, pēc CSP datiem.

## Atsauces
USA-227

**USA-227**, zināms arī kā **NRO L-27**, ir ASV militārs pavadonis. Tas tika palaists  Nacionālā izmeklēšanas biroja vajadzībām.

Pavadonis tika palaists  23:38 UTC ar nesējraķeti Delta IV M+(4,2) no Kanaveralas zemesraga Gaisa spēku stacijas. Starta koda nosaukums *Gryphon*.

Lai gan kosmiskā aparāta parametri un misijas detaļas oficiāli netiek izpaustas, neatkarīgi eksperti uzskata, ka *NRO L-27* ir militārās sakaru sistēmas Satellite Data System trešās paaudzes pavadonis. SDS-3 sistēma sastāv no eliptiskās un ģeostacionārās orbītās riņķojošiem aparātiem, kas paredzēti radiosignālu retranslācijai.

*USA-227* ievadīts ģeostacionārā orbītā. Sākotnēji atradās punktā 30,4° rietumu garuma. No 2011. gada augusta atrodas 10° rietumu garuma, kur nomainījis USA-155

## Atsauces

## Ārējās saites
* Delta 4 rocket soars on NROL-27  Pat Corkery/United Launch Alliance 2011-03-12
Fabrīcio Barbaca

**Fabrīcio Barbaca** (; dzimis  Moncā, Itālijā) ir Itālijas sacīkšu braucējs, zināms kā Formula 1 pilots.

## Biogrāfija
Agrā jaunībā bija pievērsies motokrosam, bet no 1982. gada sāka piedalīties autosacīkstēs, braucot Formula Monza sacīkšu sērijā. Nākamajā gadā pārgāja uz Itālijas Formula 3 čempionātu. 1984. gadā finišēja 6. vietā kopvērtējumā, bet 1985. gadā izcīnīja 4 uzvaras un 3. vietu kopvērtējumā. 1986. gadā viņš devās uz ASV, lai savu sacīkšu karjeru turpinātu tur. Piedalījās American Racing Series sacensībās, izcīnot 4 uzvaras un čempiona titulu savā debijas sezonā. 1987. gadā spēra vienu soli tālāk savas sacīkšu karjeras attīstībā. Viņš sāka piedalīties CART sacīkstēs. Savā debijas sezonā viņš izcīnīja 3. vietu Indianapolisas sacīkstē un sezonas labākā debitanta titulu. 1990. gadā devās atpakaļ uz Eiropu, lai piedalītos Formula 3000 sacensībās, kas pavērtu iespējas startēt Formulā 1. 1991. gadā notika Fabrīcio debija Formula 1 sacensībās, pārstāvot mazo AGS komandu, taču nespēja kvalificēties nevienai sacīkstei. 1993. gadā pievienojās itāļu komandai Minardi, kurā divreiz izcīnīja punktus. Ar to arī viņa sacīkšu braucēja karjera Formulā 1 beidzās. 1995. gadā piedaloties sacīkstēs Road Atlanta trasē cieta smagā avārijā. Viņš guva smagas galvas un krūškurvja traumas, kā arī atradās komas stāvoklī un bija pieslēgts pie mākslīgās elpināšanas iekārtas. Neskatoties uz to, ka viņš pilnībā izveseļojās, viņš nolēma beigt savu sacīkšu braucēja karjeru.

## Formula 1 rezultāti
Glory (pavadonis)

***Glory*** bija NASA gatavots pavadonis, kuram vajadzētu vākt datus par Zemes atmosfēras aerosolu ķīmiskām, mikrofiziskām un optiskām īpašībām, kā arī datus par Saules starojumu. Šie dati ļautu uzlabot globālā klimata modelēšanu un samazināt neskaidrību par klimata izmaiņu cēloņiem.
Pavadonis tika zaudēts , kad nesējraķete *[[Taurus XL]]* cieta avāriju. Pavadoņa izmaksas bija 424 miljoni ASV dolāru.

Ja tiktu ievadīts orbītā, tas iekļautos *[[A-train (pavadoņu grupējums)|A-train]]* grupējumā, kur vairāki Zemes novērošanas pavadoņi seko viens otram vienā orbītā.

Raķetes *Taurus XL* starts sākotnēji tika plānots  no Vandenberga Kosmosa spēku bāzes. Palaišana tika pārcelta zemes atbalsta aprīkojuma kļūmes dēļ. Nākamais starta datums tika noteikts 4. martā. Bez *Glory* raķetei orbītā vajadzēja ievadīt arī trīs mazus *[[CubeSat]]* tipa pavadoņus, kurus izgatavojuši universitāšu studenti Montānā, Kolorado un Kentuki: *[[Explorer-1 Prime|Explorer-1 [Prime]]]*, *[[Hermes (pavadonis)|Hermes]]*, *[[KySat-1]]*.

thumb|180px|left|''Taurus XL'' starta laukumā
Raķete startēja  10:09:43 UTC. *Taurus XL* pirmās trīs pakāpes darbojās kā plānots, bet derīgās kravas plūsmvirzis (raķetes konuss) neatvērās 2 minūtes 58 sekundes pēc starta. Tā kā plūsmvirzis nebija atdalījies, tad raķešbloks bija pārāk smags, lai sasniegtu orbītu, un tas beigās iekrita Klusā okeāna dienvidu daļā.

Divu gadu laikā NASA un *Orbital* komisijai neizdevās noskaidrot, kāpēc plūsmvirzis neatdalījās.

Iepriekšējais *Taurus XL* starts ar *[[Orbiting Carbon Observatory]]* (*OCO*; arī klimata pētniecības pavadoni) 2009. gada februārī arī beidzās neveiksmīgi plūsmvirža neatvēršanās dēļ. Pēc šīs neveiksmes *Taurus XL* nesējraķešu starti tika apturēti uz diviem gadiem, kamēr raķešu izgatavotājs Orbital Sciences Corporation centās atrisināt derīgās kravas plūsmvirža atdalīšanās problēmu.

## Atsauces

## Skatīt arī
* *[[Explorer-1 Prime|Explorer-1 [Prime]]]*
* *[[Hermes (pavadonis)|Hermes]]*
* *[[KySat-1]]*

## Ārējās saites

* Oficiālā projekta vietne
The Kills

***The Kills*** ir 2000. gadā izveidota amerikāņu dziedātājas Alisonas Mošartas ("VV") un britu ģitārista Džeimija Hinsa ("Hotel") rokgrupa. The Kills kopumā ir izdevusi piecus studijas albumus: *[[Keep On Your Mean Side]]*, *[[No Wow]]*, *[[Midnight Boom]]*, *[[Blood Pressures]]* un *[[Ash & Ice]]*.

## Diskogrāfija
### Studijas albumi
* *[[Keep on Your Mean Side]]* (2003)
* *[[No Wow]]* (2005)
* *[[Midnight Boom]]* (2008)
* *[[Blood Pressures]]* (2011)
* *[[Ash & Ice]]* (2016)

## Atsauces

## Ārējās saites

* Grupas oficiālā mājaslapa 
* Dim Mak Records lapa
Renda

**Renda** ir apdzīvota vieta Kuldīgas novada Rendas pagastā, pagasta centrs. Izvietojusies pie Īvandes ietekas Abavā abpus autoceļam P120 26 km no novada centra Kuldīgas un 130 km no Rīgas. Kurzemes Šveices daļa.

Vēstures avotos Rendas vārds pirmo reizi minēts 1230. gadā. Apdzīvotā vieta izveidojusies pie Lielrendas muižas (*Groß-Rönnen*) centra. 1933. gadā Rendai piešķirts biezi apdzīvotas vietas (ciema) statuss. Rendā atrodas pagasta pārvalde, Kuldīgas 2. vidusskolas Rendas filiāle — ekoskola, kultūras nams, bibliotēka, pasts, luterāņu baznīca. Kultūras pieminekļi ir Rendas pilskalns, Lielrendas muižas komplekss un Rendas mācītājmuiža, dabas pieminekļi — Īvandes ūdenskritumi un Rendas velna laiva.

## Iedzīvotāju skaita izmaiņas
Esošajās robežās, pēc CSP un OSP datiem.

## Atsauces

## Ārējās saites

* Rendas pilskalns
Džu Sji

**Džu Sji** (, , iepriekš atveidots kā *Chu Hsi*; dzimis , miris ) bija Sunu ēras konfūcisma filozofs, vēsturnieks, politiķis, dzejnieks un kaligrāfs. Džu Sji bija vadošā persona neokonfūcianisma attīstībā un viņam bija izšķiroša loma intelektuālisma pamatu veidošanā imperiālā Ķīnā. Viņš lika lielu uzsvaru racionalitātei, iebilda pret misticismu un reliģiozitāti un izveidoja milzīgu filozofisku sistēmu. Viņš izstrādāja stingru filozofisku metodoloģiju, kas pazīstama kā "lietu izpēte" (格物), un uzsvēra meditāciju kā būtisku praksi personas morālajai un intelektuālajai pilnveidošanai. Džu Sji bija dziļa ietekme un viņa atziņas kļuva par oficiālo Ķīnas valsts ideoloģiju, sākot ar Juaņu dinastijas laikiem, un vēlāk tika pieņemta arī citās Austrumāzijas valstīs, piemēram, Japānā, Korejā un Vjetnamā. Šajos reģionos viņa neokonfūcistiskās doktrīnas tika institucionalizētas un turpmākajos gadsimtos ietekmēja politiskās ideoloģijas, sociālās hierarhijas un kultūras vērtības.

## Atsauces

## Ārējās saites
Dzenbudisms

**Dzenbudisms** ir mahājānas virziens, kas ir radies un attīstījies Ķīnā un saistīts ar mūku Bodhidharmu.

## Etimoloģija
Vārds "dzen" cēlies no sanskrita (, *dhyāna* — 'koncentrēšanās, meditēšana'), kas ķīniešu valodā aizgūts kā "čaņ" (, *chán*), tāpēc latviešu valodā dažkārt lieto arī atveidojumu no ķīniešu valodas — **čaņbudisms**. Rietumos lietotā dzenbudisma terminoloģija tradicionāli ņemta no japāņu valodas.

## Mācības
Dzenbudisms ir darmas mācības paveids, kas uzsver iespēju sasniegt apskaidrību vienas dzīves laikā gan meditācijas, gan pēkšņas apskaidrības ceļā. Prakse ietver sēdošu dzedzena meditāciju (), sūtras skaitīšanu un koanu mācības.

## Dzenbudisms Japānā
12. un 13. gadsimtā dzenbudisms izplatījās Japānā un ir saistīts ar mūka Dogena Zendži nopelniem. Dzena vēstures autoritāte Daisets Teitaro Sudzuki (*Daisetz Teitaro Suzuki*) savā klasiskā pētījumā "Dzens un Japānas kultūra" apraksta dzena ietekmi uz bušido, haiku, tējas ceremoniju un dabas mīlestību. Rakstīts, ka Otrajā pasaules kara laikā Japānas mūku hierarhija atbalstīja militārismu.

## Dzenbudisms Rietumos
Sojens Šaku, Japānas dzenbudistu abats un Rindzai skolas meistars bija pirmais dzena skolotājs, kas mācīja ASV.
Pēc otrā pasaules kara amerikāņu mūks Filips Kaplo uzrakstīja rietumu dzena klasiku, grāmatu "Trīs dzena balsti" (*The Three Pillars of Zen*), kas tulkota 12 valodās.
Rakusu priekšauts apliecina, ka budists ir pieņēmis patvērumu Trīs dārgumos.
[thumb|Dzenbudistu [mūks ar rakusu priekšautu]]

## Dzenbudisms Latvijā
Korejieša mūka un dzenbudisma meistara Suns Sans () *Kwan Um Zen* organizācija dibinājusi Rīgas Dzena centru.

## Dzenbudisms tulkotā literatūrā
* Šinrjū Sudzuki, Prāts, iesācēja prāts — Zvaigzne ABC, 
* Džeks Keruaks, Dharmas blandoņas — AGB:Rīga, 2005
* Roberts Pirsigs, Dzens un motociklu tehniskās apkopes māksla: 2005

## Piezīmes un atsauces

## Ārējās saites
* Sudzuki grāmatas priekšvārds 
* The Zen Site
* Rīgas Dzen centrs
Afgāns

**Afgāns** (AFN) ir Afganistānas nacionālā naudas vienība. Pirmie afgāni tika sākti lietot jau 1925. gadā, nomainot iepriekš izmantoto Afganistānas rūpiju, un tādējādi tika ieviesta modernāka un centralizētāka naudas sistēma. Sākotnēji viens afgāns tika sadalīts 100 pulos, taču mūsdienās puli praktiski vairs netiek lietoti inflācijas dēļ.

Afgāna emisiju regulē Afganistānas centrālā banka (*Da Afghanistan Bank*). Afgāns ir cietis no daudziem ekonomiskiem satricinājumiem – īpaši politiskās nestabilitātes, kara un sankciju dēļ. 1990. gados un 2000. gadu sākumā valstī vienlaikus cirkulēja vairākas dažādas afgāna versijas, kuras izdeva dažādi politiskie spēki.

2002. gadā pēc talibu režīma krišanas tika veikta plaša valūtas reforma, ieviešot jaunu afgāna versiju (AFN), nomainot veco ar kursu 1 jaunais afgāns = 1000 veco afgānu, lai stabilizētu ekonomiku un atjaunotu uzticību valūtai. Jaunais afgāns tika drukāts ar uzlabotu drošību un vizuāliem elementiem.

Lai gan afgāns ir oficiālais maksāšanas līdzeklis, dažos reģionos paralēli tiek izmantotas arī citas valūtas, piemēram, Pakistānas rūpija vai Irānas riāls, īpaši pierobežas tirdzniecībā. Afgāna vērtība svārstās atkarībā no politiskās situācijas, ārējās palīdzības un drošības apstākļiem, un tā bieži tiek ietekmēta arī no ārējiem valūtas kursiem, īpaši pret ASV dolāru.

## Ārējās saites
Jānis Ivars Stradiņš

**Jānis Ivars Stradiņš** (1943—2008) bija latviešu detektīvžanra rakstnieks.

## Darbi
Lasītāju atsaucību ieguvuši viņa četrpadsmit detektīvromāni:
* "Atvērtā seifa noslēpums" (1992)
* "Dēmonu villa" (1993)
* "Piedzīvojumi Francijā" (1994)
* "Baumaņu lieta" (1994)
* "Austrumu bankas miljoni" (1995)
* "Lēdijas Šarlotes Geskelas nolaupīšana" (1995)
* "Zilais pavediens" (1996)
* "Melnā pils" (1998)
* "Vecās kapsētas spoks" (1998)
* "Konrāda Laubes noslēpums" (2000)
* "Zelta orda" (2000)
* "Mežvidu velns" (2001)
* "Viltus lieta" (2002)
* "Burbonu nama bagātības" (2003)

## Atsauces
Albānijas leks

**Albānijas leks** ir Albānijas oficiālā valūta. Pirmie leki tika sākti lietot no 1926. gada februāra. Leka nosaukums ir dots par godu Aleksandram Lielajam, kura vārds bieži tiek saīsināts ar vārdu Leks. Aleksandra portrets ir attēlots uz pirmā Albānijas viena leka monētām, kur viņš tiek attēlots zirga mugurā.

## Ārējās saites

* Albānijas leks: Albāņu banknotes
.mc

**.mc** ir augšējā līmeņa domēns (ccTLD), kura paredzētais pielietojums ir saistīts ar Monako. Domēns izveidots 1995. gadā. Domēna sponsors ir *Direction des Communications Electroniques*, kas nodrošina arī domēnu reģistrēšanu. Domēnus var reģistrēt gan otrajā, gan trešajā līmenī zem šādiem otrā līmeņa domēniem: .tm.mc un .asso.mc.

## Ārējās saites

*  IANA .mc whois information
.gu

**.gu** ir augšējā līmeņa domēns (ccTLD), kura paredzētais pielietojums ir saistīts ar Guamu. Domēns izveidots 1994. gadā. Domēna sponsors ir *University of Guam*, bet domēnu reģistrēšanu nodrošina *Guam Network Information Center*. Domēnus var reģistrēt tikai trešajā līmenī zem šādiem otrā līmeņa domēniem: .com.gu, .net.gu, .gov.gu, .org.gu un .edu.gu.

## Ārējās saites

*  IANA .gu whois information
.gs

**.gs** ir augšējā līmeņa domēns (ccTLD), kura paredzētais pielietojums ir saistīts ar Dienviddžordžiju un Dienvidsendviču Salām. Domēns izveidots 1997. gadā. Domēna sponsors ir *Government of South Georgia and South Sandwich Islands (GSGSSI)*, bet domēnu reģistrēšanu nodrošina *Atlantis North Ltd*. Domēnus var reģistrēt tikai otrajā līmenī.

## Ārējās saites

*  IANA .gs whois information
.wf

**.wf** ir 1997. gadā izveidots augšējā līmeņa domēns (ccTLD), kura paredzētais lietojums ir saistīts ar Volisu un Futunu. Domēna sponsors ir *AFNIC (NIC France) - Immeuble International*, kas nodrošina arī domēnu reģistrēšanu. 2008. gada aprīlī zem šī domēna bija reģistrētas 13 tīmekļa vietnes. Šobrīd reģistrācija ir pārtraukta un jaunu domēnu reģistrēšana nenotiek.

## Ārējās saites

*  IANA .wf whois information
Galēni

**Galēni** (arī **Gaļāni**, agrāk **Vidsmuiža**, ) ir apdzīvota vieta Preiļu novada Galēnu pagastā, pagasta centrs. Izvietojušies Ūšas upes kreisajā krastā pie autoceļa P58 24 km no novada centra Preiļiem un 210 km no Rīgas.
Galēnos atrodas pagasta pārvalde, pamatskola, kultūras nams, bibliotēka, Vidsmuižas Svētā Gara Romas katoļu baznīca.

## Vēsture
Vēstures dokumentos Galēni pirmo reizi minēti 1384. gadā.
Apdzīvotā vieta izveidojusies ap bijušās Galēnu muižas (*Golan*) centru. 1933. gadā apdzīvotajai vietai ar nosaukumu Vidsmuiža piešķīra ciema statusu.

## Iedzīvotāji
1897. gadā muižā bija 8 sētas.

### Iedzīvotāju skaita izmaiņas
Esošajās robežās, pēc CSP datiem.

## Atsauces
Karloss Tevess

**Karloss Alberto Tevess** (; dzimis **Karloss Alberto Martiness** (*Carlos Alberto Martínez*)  Buenosairesas provincē, Argentīnā) ir argentīniešu futbola treneris un bijušais futbolists, spēlēja uzbrucēja pozīcijā. Bijis Argentīnas futbola izlases dalībnieks.

Pirms tam viņš ir spēlējis *[[Boca Juniors]]*, *[[Sport Club Corinthians Paulista|Corinthians]]*, *[[West Ham United F.C.|West Ham United]]*, *[[Manchester United FC|Manchester United]],* *[[Manchester City]], [[Turīnas "Juventus"|Juventus]]* klubu sastāvos. Uz *Manchester City* viņš tika aizmainīts 2009.—2010. gada sezonas vasaras transfēra laikā, K. Tevess kļuva par pirmo futbolistu pēc Terija Kūka 1999. gadā, kurš pārgājis no viena no šiem klubiem uz otru.

*[[Boca Juniors]]* sastāvā ir uzvarējis Argentīnas nacionālajā čempionātā (2003. gadā), *[[Sport Club Corinthians Paulista|Corinthians]]* sastāvā kļuvis par Brazīlijas čempionu (2005. gadā), *[[Manchester United FC|Manchester United]]* sastāvā divreiz triumfējis Premjerlīgā (2007—08, 2008—09).

Argentīnas izlases sastāvā viņš ir aizvadījis 64 spēles, kurās guvis 13 vārtus. Piedalījies 2004. gada Olimpisko spēļu futbola turnīrā, kur izcīnīja zelta medaļu, kā arī 2006. un 2010. gada FIFA Pasaules kausu finālturnīros.

## Sasniegumi
**Boca Juniors**

* Argentīnas pirmā divīzija: 2003, 2015, 2016—17, 2017—18, 2019—20
* Copa Libertadores: 2003
* Copa Sudamericana: 2004
* Starpkontinentālais kauss: 2004
* Copa Argentina: 2014—15

**Corinthians**

* Brazīlijas A sērija: 2005

**Manchester United**

* Anglijas Premjerlīga: 2007—08, 2008—09
* Anglijas Līgas kauss: 2008—09
* FA Community Shield: 2008
* UEFA Čempionu līga: 2007—08
* FIFA Klubu Pasaules kauss: 2008

**Manchester City**

* Anglijas Premjerlīga: 2011—12
* FA kauss: 2010—11
* FA Community Shield: 2012

**Juventus**

* Itālijas Serie A: 2013—14, 2014—15
* Coppa Italia: 2014—15
* Supercoppa Italiana: 2013

**Shanghai Shenhua**

* Chinese FA Cup: 2017

**Argentīna**

* Olimpiskās spēles zelta medaļa: 2004

**Individuālie sasniegumi**

* Argentīnas gada labākais futbolists: 2003, 2004
* Dienvidamerikas gada labākais futbolists: 2003, 2004, 2005
* Brazīlijas A sērijas labākais spēlētājs: 2005
* ''West Ham United'' gada labākais futbolists: 2006—07
* Anglijas Premjerlīgas labākais vārtu guvējs: 2010—11
* ''Juventus'' gada labākais futbolists: 2013—14, 2014—15
* Itālijas A sērijas gada labākais futbolists: 2014—15

## Atsauces

## Ārējās saites

* National-Football-Teams.com profils
Valentīna Eiduka

**Valentīna Eiduka** (dzimusi **Bondare**  Rēzeknē, mirusi ) bija latviešu vieglatlēte, startējusi šķēpa mešanā. Pēc sportistes karjeras beigām — šķēpa mešanas trenere.

## Biogrāfija
V. Eiduka ir dzimusi  Rēzeknē. Bijusi precējusies ar treka riteņbraucēju, PSRS izlases dalībnieku Ivaru Eiduku.

Mācījusies Rīgas 15. pamatskolā, 1968. gadā absolvējusi LVFKI.

### Sportistes karjera

Ar šķēpa mešanu sākusi nodarboties 16 gadu vecumā. Sākumā trenējusies pie Kārļa Libera, trīs gadus vēlāk un pēc kļūšanas par PSRS sporta meistari pārgājusi pie Alberta Putāna (viņš bijis Ineses Jaunzemes treneris). Sportistes karjeras atlikušo daļu trenējusies pie Valentīna Mazzālīša.

Laikā no 1957. līdz 1967. gadam astoņas reizes uzvarējusi Latvijas PSR čempionātā, divas reizes bijusi otrajā vietā un vienu reizi izcīnījusi bronzas medaļu. 1963. gadā izcīnījusi uzvaru PSRS "Dinamo" čempionātā, kā arī ieņēmusi otro vietu starptautiskajā "Dinamo" čempionātā. 1959. gada PSRS Tautu spartakiādē izcīnījusi piekto vietu, divas reizes bijusi sestajā vietā PSRS čempionātā (1964, 1965). Viņas personiskais rekords ir 52,97 m (ar vecās konstrukcijas šķēpu), kas tika sasniegts 1964. gadā. Laikā no 1954. līdz 1969. gadam (16 gadi) bijusi starp desmit labākajām latviešu šķēpa metējām pēc personiskā rekorda.

### Treneres karjera
1967. gadā uzsākusi šķēpa mešanas treneres karjeru. Treneres karjeras sākumā viņas panākumiem bagātākie audzēkņi bijuši Astrīda Ostrovska, Arnis Šimkuss, Jurijs Smirnovs.

Vairāki viņas audzēkņi ir sasnieguši atzīstamus panākumus starptautiskajās sacensībās. Vadims Vasiļevskis ir 2004. gada Atēnu olimpisko spēļu sudraba medaļas laureāts un pašreizējais Latvijas rekordists, Ainārs Kovals ir šīs pašas godalgas ieguvējs 2008. gada Pekinas olimpiskajās spēlēs, Zigismunds Sirmais bijis pasaules rekordists junioriem. Vēl ir trenējusi Ingu Kožarenoku, Sintu Ozoliņu-Kovalu, Ansi Brūnu, Aneti Sietiņu. Par ieguldījumu šķēpa mešanas attīstībā 2008. gadā saņēmusi IV šķiras Triju Zvaigžņu ordeni.

2006. un 2008. gadā tikusi atzīta par gada treneri Latvijā. 2011. gadā tika atzīta par gada labāko vieglatlētikas treneri Eiropā.

## Literatūra
* 

## Atsauces
Eiduka

**Eiduka** var būt:

* Patrīcija Eiduka (2000) — latviešu distanču slēpotāja;
* Valentīna Eiduka (1937—2023) — latviešu šķēpmetēja un šķēpmešanas trenere.

## Skatīt arī
* Eiduks
Pasaules rekordi vieglatlētikā

[thumb|[Useins Bolts uzstāda pasaules rekordu 100 m skrējienā, uzvarot 2009. gada Pasaules čempionātā Berlīnē]]
**Pasaules rekordi vieglatlētikā** ir vieglatlētikas rekordi, kurus apstiprina Starptautiskā vieglatlētikas federācija. Rekordi tiek fiksēti visās olimpiskajās disciplīnās, kā arī vairākās vieglatlētikas disciplīnās, kuras nav Olimpisko spēļu programmā.

## Vīrieši
**Piezīme**

## Sievietes
**Piezīme**

## Jaukti
**Piezīme**

## Atsauces

## Ārējās saites
Tautas kinoaktieru studija

300px|thumb|Mācības notika Rīgas Kinostudijā
**Tautas kinoaktieru studija** bija mācību studija, kas atradās Rīgas Kinostudijā, kurā mācekļi varēja iegūt profesionālas aktiera prasmes, kā arī mācekļus sagatavoja tālākai apmācībai tehnikumos un augstākajās mācību iestādēs.

## Vēsture
Tautas kinoaktieru studija dibināta Rīgas Kinostudijā 1965. gadā, tā pastāvēja līdz deviņdesmito gadu sākumam. Mācību ilgums bija trīs gadi. Apmācības notika vakaros, mācekļi tika atlasīti radošajos konkursos. Pārsvarā tie bija skolēni, studenti un strādnieki. Apmācību laikā viņi apguva profesionālās kinoaktiera prasmes, iepazinās ar citām specialitātēm, kas nepieciešamas kino veidošanā: režisora, operatora, montāžas, skaņu tehniķa un citām.

Pirmā studijas vadītāja bija Līvija Akuratere (1965—1968), vēlāk viņu nomainīja Aina Matīsa (1968—1993). Par pedagogiem strādāja Ērika Ferda, Arnolds Liniņš, Akvelīna Līvmane, Pēteris Krilovs, Aloizs Brenčs un citi. Kinostudijas režisoriem bija tiesības uzaicināt studijas mācekļus uz savām filmām. Režisoru Vadima Masa un Jana Ebnera komēdijā "Pēdējais blēdis" praktiski visos masu skatos piedalījās studijas mācekļi.

Studijas mācekļi un studiju beidzēji dažādos gados bija slaveni latviešu aktieri un režisori: Regīna Razuma, Ivars Kalniņš, Lilita Ozoliņa, Alvis Hermanis, Mirdza Martinsone, Jānis Paukštello, Esmeralda Ermale, Pēteris Gaudiņš, Gundars Āboliņš, Rihards Belte, Harijs Spanovskis un citi.

## Literatūra
*
Varavīksnenes heterohromija

[thumb|right|[Cilvēks|Bērns ar heterohromiju: vienu zilu un otru brūnu aci.]]

**Varavīksnenes heterohromija** ir dažāda labās un kreisās acs varavīksnenes krāsa. Varavīksnene var būt pilnībā citā krāsā vai arī var atšķirties tikai tās daļa. Ir iespējams arī, ka varavīksnene abās acīs ir daļēji citā krāsā. Heterohromija var būt gan iedzimta, gan iegūta un var būt kādas slimības pazīme. Acu krāsu galvenokārt nosaka melanīna koncentrācija varavīksnenē, heterohromija parādās, ja vienā acī ir salīdzinoši vairāk (hiperpigmentācija) vai mazāk (hipopigmentācija) šī pigmenta.
Valdlauči

**Valdlauči** ir apdzīvota vieta Ķekavas novada Ķekavas pagastā. Izvietojušies pie Rīgas pilsētas robežas 10,7 km no novada centra Ķekavas un 8,3 km no Rīgas centra.

Valdlaučos atrodas vairākas biroju ēkas, tajā skaitā SEB bankas galvenā ēka, izstāžu komplekss «Rāmava» un vairāki uzņēmumi. Dominē daudzstāvu dzīvojamā apbūve, taču virzienā uz Ķekavu aiz izstāžu kompleksa "Rāmava" veidojas jaunu privātmāju rajons.

## Vēsture
Apdzīvotā vieta izveidojās 19. gadsimta beigās uz Katlakalna draudzes novada mācītājmuižas zemes, sākotnēji saukta arī par Mācītājkalnu. Māju nosaukumi bija "Štrausi", "Ķilpes", "Tošas", "Putriņi", "Smiltnieki". Valdlauču nosaukums esot cēlies padomju laikā no padomju vietējā maizes ražošanas priekšnieka Valdemāra Lauča vārda un uzvārda, jo dzīvojot mācītājmuižā, viņš mājai pielicis plāksni "Valdlaucis". Tā kā ar mācītājiem saistīti nosaukumi padomju varai nebija vēlami, tad šī ideja tika akceptēta. 21. gadsimtā ciematā parādījusies opozīcija esošajam nosaukumam.

Pēc Otrā pasaules kara šeit izveidojās Valsts specializētā konstruktoru biroja (VSKB) ciems ar daudzdzīvokļu mājām. Kad 1974. gadā paplašināja Rīgas robežas, gribējuši iekļaut arī Valdlaučus, bet tur atradās Vadošais specializētais liellopu fermu kompleksās mehanizācijas valsts konstruktoru birojs.
## Iedzīvotāji
### Iedzīvotāju skaita izmaiņas
Esošajās robežās, pēc CSP datiem.

## Atsauces
Explorer-1 Prime

**Explorer-1 [Prime]**, zināms arī kā **E1P** un **Electra**, ir CubeSat klases pikopavadonis, kas izgatavots Montānas valsts universitātē
Pirmais eksemplārs **U1** tika zaudēts , kad nesējraķete Taurus XL cieta avāriju. Tā rezerves eksemplārs **U2** jeb ***HRBE*** veiksmīgi tika palaists  ar nesējraķeti Delta II.

## Misija
Pavadonis bija iecerēts kā pirmā ASV pavadoņa Explorer 1, kas pirms vairāk kā 50 gadiem atklāja Van Allena radiācijas joslas, misijas atkārtotājs. *E1P* apgādāts ar miniatūru Geigera skaitītāju, ar kuru varētu mērīt elektronu intensitāti un mainīgumu. Ar to studenti gribēja parādīt, ka ar lētu kosmisko aparātu var veikt nopietnus zinātniskus pētījumus.

*Explorer-1 [Prime]* bija kuba formas (10 × 10 × 10&nbsp;cm) aparāts ar masu zem 1&nbsp;kg. Pavadoni nepieciešamajā orientācijā nodrošinātu pasīvā magnētiskā stāvokļa kontroles sistēma ar rotācijas asi paralēlu Zemes magnētiskajam laukam.

*E1P* tika izgatavots NASA izglītības programmas *Educational Launch of Nanosatellite* (ELaNA) ietvaros, kurā bija paredzēts palaist trīs nanopavadoņus kā sekundāro kravu *Taurus XL* raķetes startā ar klimata pētniecības pavadoni Glory. NASA ELaNA vajadzībām bija adaptējusi pikopavadoņu izvērsēju *Poly-Picosatellite Orbital Deployer* (PPOD), kuru bija izstrādājusi Kalifornijas politehniskā valsts universitāte sadarbībā ar Senfordas universitāti un agrāk jau bija lidojis vairākos raķešu startos. Citi sekundārās kravas pavadoņi bija Kolorado universitātes Hermes un Kentuki augstskolu KySat-1.

## U1
Pirmais *Explorer-1 [Prime]* ar nesējraķeti *Taurus XL* startēja  10:09:43 UTC. Raķetes pirmās trīs pakāpes darbojās kā plānots, bet derīgās kravas plūsmvirzis (raķetes konuss) neatvērās 2 minūtes 58 sekundes pēc starta. Tā kā plūsmvirzis nebija atdalījies, tad raķešbloks ar pavadoņiem bija pārāk smags, lai sasniegtu orbītu, un tas beigās iekrita Klusā okeāna dienvidu daļā. Kopā ar *E1P* tika zaudēts NASA atmosfēras izpētes pavadonis Glory un studentu pikopavadoņi KySat-1 un Hermes.

## U2
Otro *Explorer-1 [Prime]* eksemplāru, kas tika izgatavots kā pirmā identiska kopija, palaida  09:48:31 UTC ar nesējraķeti Delta 7920-10C no Vandenberga Gaisa spēku bāzes. Tas bija kā sekundārā krava meteoroloģiskajam pavadonim NPP NASA *ELaNa* izglītības nanopavadoņu palaišanas programmā.

2011. gada pavadonis tika pārdēvēts par ***HRBE*** jeb ***Hiscock Radiation Belt Explorer***, godinot Montānas valsts universitātes fizikas profesoru Viljamu Viskoku (*William A. Hiscock*).

## Atsauces

## Skatīt arī
* Glory

## Ārējās saites
* Projekta vietne
Eķengrāve

**Eķengrāve** ir ciems Jēkabpils novada Viesītes pagastā. Izvietojies pagasta rietumdaļā pie autoceļa P75  no pagasta centra Viesītes,  no novada centra Jēkabpils un  no Rīgas.

Apdzīvotā vieta izveidojusies pie bijušās Eķengrāves muižas (*Eckengraf*) centra. Muižas dzīvojamā ēka ir vietējas nozīmes kultūrvēstures piemineklis.

## Iedzīvotāju skaita izmaiņas
Esošajās robežās, pēc CSP datiem.

## Atsauces

## Ārējās saites
Mācītājmuiža

**Mācītājmuiža** jeb **pastorāts** ir zemes īpašums (muiža), kas nodots draudzes mācītājam lietošanā. Mācītājmuiža var būt arī:
* Mācītājmuiža — apdzīvota vieta Jaunpiebalgas pagastā
* Mācītājmuiža — apdzīvota vieta Smiltenes pagastā
* Mācītājmuiža — apdzīvota vieta Džūkstes pagastā
* Mācītājmuiža — apdzīvota vieta Lībagu pagastā
* Valdlauču agrākais nosaukums
Rāmava

**Rāmava** ir ciems Ķekavas novada Ķekavas pagastā. Izvietojusies pagasta ziemeļos Daugavas attekas Olektes krastos pie autoceļa A7 un V2  no novada centra Ķekavas un  no Rīgas centra.

Apdzīvotā vieta izveidojusies pie bijušās Rāmavas muižas (precīzāk — Depkina muižas; *Depkinshof*). Vēstures avotos pirmo reizi minēta 15. gadsimta beigās, kad V. Meijs šajā vietā ierīkoja muižu.

Mūsdienu apdzīvotā vieta izveidojusies pēckara gados. Pārsvarā mazstāvu apbūve. Intensīvi apbūvēta 20. gadsimta beigās un 21. gadsimta sākumā, izveidojot jaunu ciema daļu Mākoņkalnu Olektes otrā krastā.

## Iedzīvotāji
### Iedzīvotāju skaita izmaiņas
Esošajās robežās, pēc CSP datiem.

## Arhitektūras pieminekļi
* Rāmavas muiža — rakstnieka Garlība Merķeļa dzīves vieta (rakstnieks dzīvoja bij. Depkina muižā, tagadējā Rāmavas muižā laika posmā no 1806. līdz 1850. gadam).

## Atsauces
Vsevolods Zeļonijs

**Vsevolods Zeļonijs** (dzimis  Rīgā) ir Latvijas džudists, pašreizējais Latvijas Džudo federācijas valdes priekšsēdētājs.

## Karjera
Sporto kopš septiņu gadu vecuma. Sākumā trenējies sambo. V. Zeļonijs ir piedalījies četrās Olimpiskajās spēlēs (1992, 2000, 2004, 2008). 2000. gada Olimpiskajās spēlēs Sidnejā viņš izcīnīja bronzas medaļu svara kategorijā līdz 73 kg. Pārējās Olimpiskajās spēlēs nepārvarēja pirmo sacensību kārtu: 1992. gada Barselonas spēlēs svara kategorijā līdz 66 kg, 2004. un 2008. gada spēlēs — līdz 73 kg. V. Zeļonijs kopš 2009. gada bija Latvijas Džudo federācijas ģenerālsekretārs, kopš 2021. gada — valdes priekšsēdētājs. Viņam ir melnā josta, sestais dans.

V. Zeļonijs ir izcīnījis bronzas medaļu svara kategorijā līdz 71 kg 1997. gada Pasaules čempionātā. Eiropas čempionātos trīs reizes ir izcīnījis sudraba medaļu (1992, 1993, 1995; visas reizes svara kategorijā līdz 65 kg), kā arī divas reizes izcīnījis 3. vietu (2002, 2004; abas reizes svara kategorijā līdz 73 kg). Tāpat viņš ir vairākkārtējs Latvijas čempions. 2009. gadā saņēma Latvijas Gada balvu sportā nominācijā "Paraugs sportā".

## Atsauces

## Literatūra
* Zeļonijs kāps ceturto reizi?
* Zeļonijs gaida nākamo olimpiādi
* Zeļonijs atsvaidzina salto iemaņas

## Ārējās saites

* V. Zeļonija džudo skolas profils
Sabiedriskās izvēles teorija

**Sabiedriskās izvēles teorija** ir ekonomikas nozare, kas pēta politisko un ekonomisko parādību mijiedarbību. Sabiedriskās izvēles teoriju var izmantot, lai pētītu politiķu un birokrātu kā pašieinteresētu indivīdu rīcību institūciju ietvaros.

Par ieguldījumu sabiedriskās izvēles teorijas pētniecībā ekonomists Džeimms Bjūkenens 1986.gadā saņēma Nobela prēmiju ekonomikā.
Borovka

**Borovka** var būt:

* Borovka — apdzīvota vieta Rudzātu pagastā
* Borovka — apdzīvota vieta Kaplavas pagastā
* Borovka — apdzīvota vieta Šķilbēnu pagastā
* Borovka — apdzīvota vieta Mežāres pagastā
* Borovka — apdzīvota vieta Kalniešu pagastā
* Borovka — apdzīvota vieta Aglonas pagastā
* Borovka — apdzīvota vieta Ūdrīšu pagastā

* Barovkas Kalupes pagastā cits nosaukums
* Barovkas Kastuļinas pagastā cits nosaukums

* Silenes kādreizējais nosaukums

* Borovka — upe, Ošas pieteka

## Skatīt arī
* Pirmā Borovka
* Otrā Borovka
* Barauka
* Barovka
KySat-1

**KySat-1** bija CubeSat klases pikopavadonis, kas izgatavots Kentuki universitāšu organizācijā Kentucky Space.
Tas tika zaudēts , kad nesējraķete Taurus XL cieta avāriju.
Pavadonis bija gatavots kā studentu pētniecības projekts.

Kosmiskais aparāts bija kuba formas (10 × 10 × 11,35&nbsp;cm) aparāts ar masu 1&nbsp;kg. Pavadoņa elektroenerģiju nodrošinātu saules baterijas, kas izvietotas uz sānu malām. Orbītā tas raidītu radioamatieru frekvencē (436,79&nbsp;MHz lejupvirzienā un 145,85&nbsp;MHz augšupvirzienā), ļaujot sakaru seansus realizēt ar standarta radioamatieru aparatūru. Pavadonī iebūvēts arī S joslas (2,4&nbsp;GHz) radioraidītājs, kas spētu uz zemi nosūtīt foto attēlus no borta ciparu kameras.

*KySat-1* tika izgatavots NASA izglītības programmas *Educational Launch of Nanosatellite* (ELaNA) ietvaros, kurā bija paredzēts palaist trīs nanopavadoņus kā sekundāro kravu *Taurus XL* raķetes startā ar klimata pētniecības pavadoni Glory. NASA ELaNA vajadzībām bija adaptējusi pikopavadoņu izvērsēju *Poly-Picosatellite Orbital Deployer* (PPOD), kuru bija izstrādājusi Kalifornijas politehniskā valsts universitāte sadarbībā ar Senfordas universitāti un agrāk jau bija lidojis vairākos raķešu startos. Citi sekundārās kravas pavadoņi bija Kolorado universitātes Hermes un Montānas valsts universitāte [Explorer-1 Prime].

Raķete startēja  10:09:43 UTC. *Taurus XL* pirmās trīs pakāpes darbojās kā plānots, bet derīgās kravas plūsmvirzis (raķetes konuss) neatvērās 2 minūtes 58 sekundes pēc starta. Tā kā plūsmvirzis nebija atdalījies, tad raķešbloks ar pavadoņiem bija pārāk smags, lai sasniegtu orbītu, un tas beigās iekrita Klusā okeāna dienvidu daļā.

## Atsauces

## Skatīt arī
* Glory
* [Explorer-1 Prime]
* Hermes

## Ārējās saites
* Projekta vietne
Sāra Džesika Pārkere

**Sāra Džesika Pārkere** (; dzimusi  Nelsonvillā, Ohaio štatā, ASV) ir amerikāņu kino, televīzijas un teātra aktrise un producente. Vislabāk pazīstama kā Kerijas Bredšovas lomas atveidotāja TV seriālā "Sekss un lielpilsēta" (*Sex and the City*; 1998—2004), par ko viņa saņēma četras Zelta globusa balvas, trīs Ekrāna aktieru ģildes balvas un divas Emmy balvas. Tāpat viņa filmējās abās uz seriālu bāzētajās filmās "Sekss un lielpilsēta" (2008) un "Sekss un lielpilsēta 2" (2010). Viena no vislabāk apmaksātajām Holivudas aktrisēm.

Vēl Pārkere filmējusies filmās "Brīvie" (*Footloose*; 1984), "Losandželosas stāsts" (*L.A. Story*; 1991), "Medusmēnesis Lasvegasā" (*Honeymoon in Vegas*; 1992), "Hokuss pokuss" (1993), "Marss uzbrūk!" (1996), "Dzīve aiz kadra" (2000), "Laipni lūgta ģimenītē" (2005), "Laukā no ligzdas" (2006), "Gudri cilvēki" (*Smart People*; 2008) un "Kā klājas Morganiem?" (*Did You Hear About the Morgans?*; 2009).

## Atsauces

## Ārējās saites
Tālredzība

thumb|200 px|Tālredzība (augšā) un tās korekcija (apakšā)
**Tālredzība** jeb **hipermetropija** ir acs refrakcijas kļūda, kad gaismas staru fokuss atrodas aiz tīklenes. To kompensē ar izliektu lēcu (savācējlēcu).
Nistagms

thumb|250px|Horizontāls nistagms
**Nistagms** ir gribai nepakļautas acu ābolu kustības, kam raksturīga lēnāka kustība vienā virzienā, kam seko ātrāka kustība otrā virzienā. Nistagmu rada vestibulārās sistēmas darbības traucējumi, ko var radīt ausu slimības vai nervu sistēmas saslimšanas. Īslaicīgi nistagms var parādīties jebkuram cilvēkam, ja kairināts vestibulārais aparāts. Nistagms parasti ir labdabīgs, bet var liecināt par neiroloģisku saslimšanu un pasliktināt redzi. Iedzimts nistagms tiek novērots 6-8 nedēļas pēc dzimšanas un parasti liecina par citiem iedzimtiem redzes traucējumiem, arī aklumu. Tas bieži pavada albīnismu. Aizgūts nistagms var liecināt par neiroloģiskām saslimšanām (piemēram, smadzeņu audzējiem, redzes nervu bojājumiem, insultu, izkaisīto sklerozi). Nistagmam raksturīga relatīva miera pozīcija, t.i., pagriežot galvu un acis noteiktā virzienā, acs kustības mazinās. Neparastā galvas un acu pozīcija, kā arī nepārtrauktā acu kustība var radīt kosmētisku defektu. Arī stress un nogurums var pastiprināt nistagmu. Iedzimta nistagma gadījumā pacienti parasti nemana savu acu kustību, tomēr tas var mazināt binokulāro redzi un dziļuma uztveri, pacienti sūdzas arī par līdzsvara traucējumiem. Nistagms var radīt sarežģījumus redzes pārbaudē, jo izmeklēšanas radītais stress, kā arī vienas acs aizklāšana latentā nistagma gadījumā var pastiprināt nistagmu, kas savukārt pasliktina redzi. Lai gan nistagma gadījumā nevar veikt redzes korekciju ar lēcām, pacienti bieži izmanto brilles vai kontaktlēcas citu redzes problēmu dēļ. Nistagma gadījumā reizēm lieto brilles ar prizmu, kas izmaina relatīvā miera pozīciju, tādējādi mazinot kosmētisko defektu. Reizēm nistagmu mazina arī kontaktlēcas, tās arī var būt labāka redzes korekcijas metode, jo, pretēji brillēm, kustas līdzi acīm. Pastāv arī ķirurģiskas procedūras, kas maina relatīvā miera pozīciju, mazinot kosmētisko defektu. Reizēm izmanto medikamentus (piemēram, botulīnu) acs muskuļu paralizēšanai, taču šī procedūra nav sevišķi praktiska, jo jāatkārto reizi četros mēnešos narkozē. 

## Literatūra
* Acu slimības. Red. Guna Laganovska. Nacionālais apgāds, 2008, 302. lpp.

## Atsauces
Šķielēšana

**Šķielēšana** jeb **strabisms** () ir koordinācijas trūkums starp abām acīm, kas rada binokulārās redzes trūkumu. Šķielēšanu rada vai nu smadzeņu nespēja koordinēt abas acis, vai arī acs muskuļu vājums vai kustību virziena defekts. Šķielēšanu koriģē ar speciālām brillēm, kas maina gaismas staru virzienu, vai ķirurģiski. Bērniem šķielēšana var izraisīt ambliopiju (dažreiz nepareizi uzskata, ka ar oklūziju terapiju — vājās acs aizsegšanu — ārstē šķielēšanu, kaut gan tādējādi ārstē ambliopiju kā šķielēšanas sarežģījumu), bet pieaugušajiem, kas iepriekš nav šķielējuši, parasti rodas dubulta redze.

Izšķir šķielēšanu uz āru jeb **eksotropiju** un šķielēšanu uz iekšu (**ezotropiju**).

## Atsauces
Ambliopija

**Ambliopija** jeb **slinkā acs** ir slikta redze citādi fiziski normālā acī (vai arī neatbilstoša esošajām fiziskajām problēmām). Tā rodas, ja smadzenes neuztver vizuālo informāciju. Lai gan ambliopija parasti novērojama vienā acī, tā var būt arī abām acīm, ja tās netiek pietiekami stimulētas. Ambliopiju bieži vien izraisa citi iedzimti vai iegūti redzes traucējumi (šķielēšana, nistagms, ptoze; retāk organiski bojājumi), kuru dēļ bērns vairāk izmanto otru aci. To parasti var efektīvi ārstēt (līdz 50—55% gadījumu), spiežot lietot skarto aci (ilgstoši aizsedzot veselo aci vai iepilinot tajā atropīnu).

## Atsauces
.py

**.py** ir augšējā līmeņa domēns (ccTLD), kura paredzētais pielietojums ir saistīts ar Paragvaju. Domēns izveidots 1991. gadā. Domēna sponsors ir *Centro Nacional de Computación*, bet domēnu reģistrēšanu nodrošina *NIC Paraguay*. Domēnu reģistrēšana ir iespējama zem šādiem otrā līmeņa domēniem: .org.py, .edu.py, .mil.py, .gov.py, .net.py, .com.py un .coop.py.

## Ārējās saites

*  IANA .py whois information
.sb

**.sb** ir augšējā līmeņa domēns (ccTLD), kura paredzētais pielietojums ir saistīts ar Zālamana Salām. Domēns izveidots 1994. gadā. Domēna sponsors ir *Solomon Telekom Company Limited*, bet domēnu reģistrēšanu nodrošina *Solomon Islands Network Information Centre*. Domēnu reģistrēšana ir iespējama zem šādiem otrā līmeņa domēniem: .com.sb, .net.sb, .edu.sb, .org.sb un .gov.sb. Reģistrēšanās ierobežojumi nav .com.sb un .net.sb, bet pārējiem otrā līmeņa domēniem ir dažādi ierobežojumi.

## Ārējās saites

*  IANA .sb whois information
.pg

**.pg** ir augšējā līmeņa domēns (ccTLD), kura paredzētais pielietojums ir saistīts ar Papua-Jaungvineju. Domēns izveidots 1991. gadā. Domēna sponsors ir *Papua New Guinea University of Technology*, kas nodrošina arī domēnu reģistrēšanu. Domēnu reģistrēšana ir iespējama zem šādiem otrā līmeņa domēniem: .com.pg, .net.pg, .ac.pg, .gov.pg, .mil.pg un .org.pg.

## Ārējās saites

*  IANA .pg whois information
.pw

**.pw** ir augšējā līmeņa domēns (ccTLD), kura paredzētais pielietojums ir saistīts ar Palau. Domēns izveidots 1997. gadā. Domēna sponsors ir *Micronesia Investment and Development Corporation*, bet domēnu reģistrēšanu nodrošina *PW Registry Corporation*. Domēnu reģistrēšana ir iespējama gan otrajā līmenī, gan trešajā līmenī zem šādiem otrā līmeņa domēniem: .co.pw, .ne.pw, .or.pw, .ed.pw, .go.pw un .belau.pw.

## Ārējās saites

*  IANA .pw whois information
.kn

**.kn** ir augšējā līmeņa domēns (ccTLD), kura paredzētais pielietojums ir saistīts ar Sentkitsu un Nevisu. Domēns izveidots 1991. gadā. Domēna sponsors ir *University of Puerto Rico*, kas nodrošina arī domēnu reģistrēšanu. Domēnu reģistrēšana ir iespējama gan otrajā līmenī, gan trešajā līmenī zem šādiem otrā līmeņa domēniem: .net.kn, .org.kn, .edu.kn un .gov.kn.

## Ārējās saites

*  IANA .kn whois information
Žizele Bundhena

**Žizele Karolīna Bundhena** (, izrunā: ; dzimusi  Horizontinā, Brazīlijā) ir brazīliešu modele, kā arī kinoaktrise. 1990. gadu beigās viņa bija viena no pirmajām brazīliešu modelēm, kas gūst panākumus. Laika posmā no 2000. līdz 2007. gadam viņa bija viena no *Victoria's Secret Angels*. Kopš 2004. gada Ž. Bundhena ir vislabāk apmaksātā modele visā pasaulē un 16. bagātākā sieviete izklaides industrijā ar 150 miljonus ASV dolārus lieliem ieņēmumiem. Modeles Klaudija Šifere un Naomi Kempbela ir atzinušas, ka Ž. Bundhena ir vienīgā īstā "supermodele". Viņa ir filmējusies filmās "Ņujorkas taksometrs" (*Taxi*; 2004) un 
"Sātans Pradas brunčos" (2006).

Laika posmā no 2000. līdz 2005. gadam viņa satikās ar amerikāņu aktieri Leonardo Di Kaprio. 2009. gadā viņa apprecējās ar NFL kluba spēlētāju Tomu Breidiju.

## Atsauces

## Ārējās saites

* Oficiālā mājaslapa
Hermes

**Hermes** () sengrieķu mitoloģijā ir dievu vēstnesis Hermejs.

Ar šādu nosaukumu var būt arī:
* Hermes (hokeja klubs), Somijas Mestis līgas hokeja komanda;
* Hermes (kosmoplāns), atcelts Eiropas kosmoplāna projekts;
* Hermes (pavadonis), ASV studentu pikopavadonis, zaudēts raķetes avārijā.
Claustrum

***Claustrum*** ir latviešu industriālās mūzikas grupa, izveidota 1992. gadā. *Claustrum* mūzikai raksturīga ir iedziļināšanās elektroniskās un industriālās mūzikas novirzienos, savā mūzikā ietverot gan tumšo ambientu, *[[trokšņu mūzika|trokšņu mūziku]]*, tumšo vilni un neoklasisko mūziku. *Claustrum* ir pirmā tumšā ambienta mūzikas grupa Latvijā.

## Diskogrāfija

* *[[1992/1995]]* (1995)
* *[[Selection 1992-1997]]* (1997)
* *[[Live 24.08.99 Neverland]]* (1999)
* *[[Isolato]]* (2000)
* *[[Radiophare]]* (2001)
* *[[Returning To The Past By Silence]]* (ar *[[Traur Zot]]*; 2001)
* *[[Legion Of Silence]]* (2015)
* *[[Funeral Fugues & Reminiscence † 1992-1997]]* (2016)

## Atsauces

## Ārējās saites
* Oficiālā mājaslapa
Ekrānuzņēmums

**Ekrānuzņēmums**  ( — 'ekrānuzņēmums') ir monitorā, televizorā vai kādā citā vizuālajā izvadierīcē redzams attēls, kuru dators uzņem un saglabā starpliktuvē vai cietajā diskā kā attēla datni. *[[Windows]]* operētājsistēmā ekrānuzņēmumu var iegūt, nospiežot "Print Screen" taustiņu.

## Piezīmes un atsauces
.ro

**.ro** ir augšējā līmeņa domēns (ccTLD), kura paredzētais pielietojums ir saistīts ar Rumāniju. Domēns izveidots . Domēna sponsors ir *National Institute for R&D in Informatics*, bet domēnu reģistrēšanu nodrošina *Romanian National R&D Computer Network (RNC)*. Domēnu reģistrēšana ir iespējama gan otrajā līmenī, gan trešajā līmenī zem šādiem otrā līmeņa domēniem: .arts.ro, .com.ro, .firm.ro, .info.ro, .nom.ro, .nt.ro, .org.ro, .rec.ro, .store.ro, .tm.ro un .www.ro.

## Ārējās saites

*  IANA .ro whois information
Bedržihs Smetana

**Bedržihs Smetana** (; dzimis , miris ) bija čehu komponists, romantisma pārstāvis. Dibinājis un vadījis mūzikas skolu Prāgā (1847—1856). Čehijā viņš tiek atzīts par čehu nacionālās mūzikas tēvu. Kopā ar Leošu Janāčeku un Antonīnu Dvoržāku ir slavenākie čehu komponisti. Bedržihs Smetana ir sarakstījis astoņas operas, visas ir nacionāli stāsti, balstītas uz valsts vēsturi un leģendām. Komponists ir rakstījis operas, darbus simfoniskajam orķestrim, korim, instrumentālus ansambļus un klaviermūziku. Smetanas pazīstamākie darbi ir savu opera "Pārdotā līgava" (*Prodaná nevěsta*), simfoniskais cikls "Mana dzimtene" (*Má vlast*), kā arī 1. stīgu kvartets (*Z mého života*).

Savu muzikālo darbību uzsāka 1843. gadā. Politiskā reakcija uz viņa pirmajiem darbiem lika viņam pamest dzimteni. Piecus gadus (1856—1861) viņš pavadīja Zviedrijā, Gēteborgā. 1863. gadā sarakstīja pirmo nacionālo Čehijas operu "Brandenburgieši Čehijā" (*Braniboři v Čechách*). 1874. gadā komponists zaudēja dzirdi, taču turpināja komponēt. Šajā laika posmā viņš sarakstīja vairākas komiskās operas, simfonisko poēmu ciklu un stīgu kvartetu.

## Ārējās saites

* Bezmaksas partitūras
Hermes (pavadonis)

**Hermes** bija CubeSat klases pikopavadonis, kas izgatavots Kolorādo Universitātē ASV.
Tas tika zaudēts , kad nesējraķete Taurus XL cieta avāriju.

Pavadonis bija paredzēts liela ātruma datu sakaru sistēmas orbitāliem izmēģinājumiem, lai varētu uz zemi lejuplādēt liela apjoma datus. Tas ļautu nākamos pikopavadoņus apgādāt ar augstākas izšķirtspējas kamerām un liela datu apjoma iegūšanas zinātniskajiem instrumentiem. Pavadoņa nosaukums dots pēc sengrieķu dievu vēstneša Hermeja vārda.

Kosmiskais aparāts bija kuba formas (10 × 10 × 101&nbsp;cm) aparāts ar masu 1&nbsp;kg. Pavadoņa elektroenerģiju nodrošinātu saules baterijas, kas izvietotas uz sānu malām. Sakaru sistēma izveidota uz *Yaesu VX-7R* radioamatieru rokā turama uztvērēja un raidītāja bāzes, kas var darboties pilnā dupleksā režīmā. Dati tiktu sūtīti AX.25 pakešu protokolā.

*Hermes* tika izgatavots NASA izglītības programmas *Educational Launch of Nanosatellite* (ELaNA) ietvaros, kurā bija paredzēts palaist trīs nanopavadoņus kā sekundāro kravu *Taurus XL* raķetes startā ar klimata pētniecības pavadoni Glory. NASA ELaNA vajadzībām bija adaptējusi pikopavadoņu izvērsēju *Poly-Picosatellite Orbital Deployer* (PPOD), kuru bija izstrādājusi Kalifornijas politehniskā valsts universitāte sadarbībā ar Senfordas Universitāti un agrāk jau bija lidojis vairākos raķešu startos. Citi sekundārās kravas pavadoņi bija Kentuki universitāšu KySat-1 un Montānas valsts universitātes [Explorer-1 Prime].

Raķete startēja  10:09:43 UTC. *Taurus XL* pirmās trīs pakāpes darbojās kā plānots, bet derīgās kravas plūsmvirzis (raķetes konuss) neatvērās 2 minūtes 58 sekundes pēc starta. Tā kā plūsmvirzis nebija atdalījies, tad raķešbloks ar pavadoņiem bija pārāk smags, lai sasniegtu orbītu, un tas beigās iekrita Klusā okeāna dienvidu daļā.

## Atsauces

## Skatīt arī
* Glory
* [Explorer-1 Prime]
* KySat-1

## Ārējās saites
* Projekta vietne (nav atjaunota kopš 2008. gada)